Projekts

LATVIJAS REPUBLIKAS MINISTRU KABINETA SĒDES

PROTOKOLLĒMUMS

## Rīgā Nr. 2016.gada \_\_\_.augustā

## .§

**Par sarunu noslēgšanu par Latvijas pievienošanos Ekonomiskās sadarbības un attīstības organizācijai (OECD)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai ārlietu ministra iesniegto Informatīvo ziņojumu „Par sarunu noslēgšanu par Latvijas pievienošanos Ekonomiskās sadarbības un attīstības organizācijai (OECD)”.
2. Apstiprināt šādus prioritāros sadarbības virzienus Latvijas sadarbībai ar OECD:
   1. produktivitātes veicināšana;
   2. iekļaujošs un labi funkcionējošs darba tirgus, t.sk., darba tirgum nepieciešamo prasmju attīstīšana;
   3. cīņa pret izvairīšanos no nodokļu maksāšanas;
   4. cīņa pret korupciju un noziedzīgi iegūtu līdzekļu legalizāciju;
   5. valsts kapitālsabiedrību pārvaldības uzlabošana.
3. Noteikt Ārlietu ministriju par koordinējošo institūciju Latvijas sadarbībai ar OECD. Ārlietu ministrijai izveidot darba grupu Latvijas sadarbības ar OECD koordinēšanai, t.sk., tajā iekļaujot arī uzņēmēju pārstāvošo organizāciju, sociālo partneru un nevalstisko organizāciju pārstāvjus.
4. Ārlietu ministrijai līdz 2016.gada 31. decembrim sagatavot un noteiktā kārtībā iesniegt Ministru kabinetā tiesību akta projektu ar kuru atzīt par spēku zaudējušiem:

4.1. Ministru kabineta 2004.gada 25.augusta rīkojumu Nr.589 “Par Latvijas Republikas un Ekonomiskās sadarbības un attīstības organizācijas (OECD) sadarbības politikas pamatnostādnēm” (Latvijas Vēstnesis, 2004, 136. nr.);

4.2. Ministru kabineta 2013.gada 2.decembra rīkojumu Nr.584 “Par darba grupu sarunām par Latvijas Republikas pievienošanos Ekonomiskās sadarbības un attīstības organizācijai” (Latvijas Vēstnesis, 2013, 236. nr.);

4.3. Ministru kabineta 2003.gada 16.decembra noteikumus Nr.698 “Ekonomiskās sadarbības un attīstības organizācijas (OECD) konsultatīvās padomes nolikums” (Latvijas Vēstnesis, 2003, 180. nr.).

1. Ārlietu ministrijai līdz 2017.gada 30.septembrim iesniegt informatīvo ziņojumu par Latvijas dalības OECD pirmā gada izvērtējumu un priekšlikumiem sadarbības vai koordinācijas mehānisma uzlabošanai.
2. Pieņemt Ministru kabineta rīkojuma projektu “Par ministriju kompetenču sadalījumu Latvijas interešu pārstāvēšanā Ekonomiskās sadarbības un attīstības organizācijas komitejās un darba grupās”.
3. Atbildīgajām ministrijām aicināt citas kompetentās institūcijas sadarboties, lai nodrošinātu Latvijas interešu pārstāvēšanu OECD komitejās un darba grupās.
4. Atbildīgajām valsts institūcijām, lai sekmētu OECD labākās prakses pārņemšanu to atbildības jomās, izvērtēt nepieciešamību izveidot atbilstošas darba grupas vai iekļaut ar OECD labākās prakses pārņemšanu saistītos jautājumus jau spēkā esošajos sadarbības un uzraudzības formātos.
5. Atbildīgajām valsts institūcijām, nepieciešamības gadījumā sadarbojoties ar līdzatbildīgajām institūcijām, nodrošināt nepieciešamo rīcību, t.sk., izmaiņas tiesību aktos, lai ieviestu OECD juridiskos instrumentus, kas tiks apstiprināti pēc Latvijas pievienošanās OECD.
6. Tieslietu ministrijai, Pārresoru koordinācijas centram un Veselības ministrijai iesniegt Ministru kabinetā informatīvo ziņojumu par Informatīvā ziņojuma 1.pielikumā uzskaitīto rekomendāciju ieviešanas progresu pirms attiecīgo pēc-iestāšanās ziņojumu izskatīšanas Korporatīvās pārvaldības komitejā un Veselības komitejā.
7. Likumprojektā "Par vidēja termiņa budžeta ietvaru 2017., 2018. un 2019. gadam" un likumprojektā "Par valsts budžetu 2017.gadam" paredzēt finansējumu:
   1. Ārlietu ministrijas budžeta programmā 02.00.00 “Iemaksas starptautiskajās organizācijās” Latvijas dalības maksas OECD segšanai 2017.gadā 2 849 300 *euro*, 2018.gadā 2 877 800 *euro* un 2019.gadā 2 878 400 *euro*, tai skaitā programmas ietvaros pārdalot finansējumu 2017. un 2018.gadā 15 100 *euro* apmērā un 2019.gadā 15 600 *euro* apmērā, kas paredzēts iemaksām OECD Tirdzniecības komitejā un Investīciju komitejā;
   2. Ekonomikas ministrijas budžeta programmā 97.00.00 “Nozaru vadība un politikas plānošana” nozares atašeja nozīmēšanai Latvijas pārstāvniecībā OECD un UNESCO 2017.gadā 114 787 *euro*, 2018.gadā 101 901 *euro*, 2019.gadā 101 901 *euro*, tai skaitā pārdalot finansējumu no budžeta programmas 34.00.00 “Iemaksas starptautiskajās organizācijās” 2017.gadā un turpmāk ik gadu 55 931 *euro* apmērā, kas paredzēts iemaksām OECD Konkurences, Patērētāju aizsardzības politikas, Tūrisma, Rūpniecības, inovāciju un uzņēmējdarbības komitejā, kā arī daļējai Latvijas dalības maksājuma segšanai Vietējās ekonomikas un nodarbinātības attīstības (LEED) programmā;
   3. Finanšu ministrijas budžeta programmā 97.00.00 “Nozaru vadība un politikas plānošana” nozares atašeja nozīmēšanai Latvijas pārstāvniecībā OECD un UNESCO 2017.gadā 114 787 *euro*, 2018.gadā 101 901 *euro*, 2019.gadā 101 901 *euro*, tai skaitā pārdalot finansējumu no Finanšu ministrijas budžeta apakšprogrammas 41.03.00 “Iemaksas starptautiskajās organizācijās” 2017.gadā 52 648 *euro* apmērā, 2018. un 2019.gadā 53 200 *euro* apmērā, kas paredzēts maksājumam OECD Bāzes erozijas un peļņas pārnešanas ierobežošanas projekta mērķa grupai;
   4. Izglītības un zinātnes ministrijas budžeta apakšprogrammā 97.01.00 “Ministrijas centrālā aparāta darbības nodrošināšana” nozares atašeja nozīmēšanai Latvijas pārstāvniecībā OECD un UNESCO 2017.gadā 114 787 *euro*, 2018.gadā 101 901 *euro*, 2019.gadā 101 901 *euro*;
   5. Vides aizsardzības un reģionālās attīstības ministrijas budžeta apakšprogrammā 21.20.00 “Iemaksas starptautiskajās organizācijās” dalības maksas segšanai OECD Īpašā ķīmisko vielu kontroles programmā 2017.gadā 1 826 *euro*, 2018.gadā 1 826 *euro*, 2019.gadā 1 826 *euro*.”
8. Atbalstīt finansējuma pārdali no Ekonomikas ministrijas budžeta programmas 34.00.00 “Iemaksas starptautiskajās organizācijās” uz Vides aizsardzības un reģionālās attīstības ministrijas budžeta apakšprogrammu 21.20.00 “Iemaksas starptautiskajās organizācijās” Latvijas dalības maksājuma segšanai Vietējās ekonomikas un nodarbinātības attīstības (LEED) programmā 2017.-2019.gadam ik gadu 30 785 *euro* apmērā.

Ministru prezidents M.Kučinskis

Valsts kancelejas direktors M.Krieviņš

ārlietu ministra vietā – iekšlietu ministrs R.Kozlovskis

17.08.2016 9:31

752

Diāna Putniņa

Ekonomisko attiecību un attīstības sadarbības politikas departamenta

OECD un ekonomiskās sadarbības nodaļas padomniece

Tālr.: 67016418, e-pasts: diana.putnina@mfa.gov.lv